Na temelju Odluke o raspisivanju javnog natječaja za javno prikupljanje prijava za subvencioniranje Projekta „Ugradnja sustava za korištenje obnovljivih izvora energije u obiteljskoj kući (KLASA : 310-01/14-01/66 URBROJ: 2106/01-03-14-3 od 10. lipnja 2014. godine), Pravilnika za provedbu Programa poticanja korištenja obnovljivih izvora energije u obiteljskim kućama (KLASA: 310-01/14-01/66, URBROJ: 2106/01-03-14-1 od 10. lipnja 2014. godine) te Odluke o predmetu, broju i visini iznosa financiranja sustava za korištenje obnovljivih izvora energije na području Grada Buzeta u 2014. godini (KLASA: 310-01/14-01/66, URBROJ: 2106/01-03-14-2, od 10. lipnja 2014. godine), Grad Buzet u suradnji sa Fondom za zaštitu okoliša i energetsku učinkovitost

**raspisuje**

**JAVNI NATJEČAJ**

**za prikupljanje ponuda fizičkih osoba za sufinanciranje provedbe programa korištenja obnovljivih izvora energije (OIE) u obiteljskim kućama na području Grada Buzeta**

# Predmet Natječaja

Predmet ovog Natječaja je subvencioniranje provedbe mjera povećanja korištenja obnovljivih izvora energije (u tekstu: **sustavi OIE**) na području Grada Buzeta (u tekstu: **Provoditelj natječaja**). Natječaj se raspisuje u suradnji sa Fondom za zaštitu okoliša i energetsku učinkovitost (FZOEU, u daljnjem tekstu Fond).

**Javni natječaj za prikupljanje ponuda otvoren je od 21. siječnja do 10. veljače 2015. godine. Nepotpune prijave, prijave dostavljene nakon isteka roka i prijave koje nisu predmet natječaja neće se razmatrati.**

Natječajem će se sufinancirati nabava i ugradnja sustava za korištenje OIE na području Grada Buzeta i to:

1. **sunčani toplinski pretvarači (kolektori) za pripremu potrošne tople vode ili za pripremu potrošne tople vode i grijanje;**
2. **kotlovski sustavi na biomasu za centralno grijanje (kotlovi na drvnu sječku, pelete i pirolitički kotlovi);**
3. **fotonaponski pretvarači (moduli) za proizvodnju električne energije;**
4. **dizalice topline (zemlja-voda, voda-voda i zrak-voda) za pripremu potrošne tople vode, grijanje i hlađenje.**

Pravo na korištenje nepovratnih novčanih sredstava (u tekstu: **subvencije**) Fonda za zaštitu okoliša i energetsku učinkovitost (u tekstu: **Fond**) i Provoditelja natječaja može ostvariti fizička

osoba na postojećoj obiteljskoj kući u funkciji stanovanja, koja je u njenom osobnom vlasništvu ili u vlasništvu članova njene uže obitelji (u tekstu: **Podnositelj prijave**).

Postojeća građevina sukladno odredbama Zakona o gradnji (NN 153/13) je svaka ona građevina koja je izgrađena na temelju građevinske dozvole ili drugog odgovarajućeg akta i svaka druga građevina koja je prema navedenom Zakonu ili posebnom zakonu s njom izjednačena.

Obiteljska kuća u smislu ovog Natječaja je:

* izgrađena na zasebnoj građevinskoj čestici,
* građevinske bruto površinu do 400 m2,
* s najmanje 50% bruto podne površine namijenjene stanovanju i
* s najviše dvije stambene jedinice.

Predmet ovog Natječaja nisu obiteljske kuće:

* čija je gradnja u tijeku i
* one za koje je pokrenut postupak legalizacije sukladno odredbama *Zakona o postupanju s nezakonito izgrađenim zgradama (NN 86/12, 143/13)* - sve do okončanja postupka.

Sufinanciranje će biti dodijeljeno za troškove nabave opreme i troškove izvođenja pripadajućih radova **koji su nastali nakon dana objave Zaključka o utvrđivanju bodovne liste i odabiru korisnika sufinanciranja**.

Izrada pripremne i projektne dokumentacije **nije prihvatljivi trošak.**

Prihvatljivi troškovi subvencije kao i minimalni tehnički uvjeti koje je potrebno postići ugradnjom sustava OIE definirani su Pravilnikom za provedbu Programa poticanja korištenja obnovljivih izvora energije u obiteljskim kućama (KLASA: 310-01/14-01/66, URBROJ: 2106/01-03-14-1 od 10. lipnja 2014. godine).

Minimalni tehnički uvjeti opreme sustava OIE čija se nabava i ugradnja smatra opravdanim troškom Programa

1. **sa sunčanim toplinskim pretvaračima (kolektorima):**

* osnovna - sunčani toplinski pretvarači (kolektori)

pločasti i/ili

vakumski i

* ostala:
  + - spremnik za potrošnu toplu vodu i/ili
    - toplinski akumulacijski spremnik;
    - montažna konstrukcija;
    - automatika;
    - cirkulacijska pumpa;
    - tekućina za punjenje sustava;
    - izolirani razvod tople vode do izljevnih mjesta, uključujući recirkulaciju;
    - pripadajući građevinski radovi nužni za ugradnju navedene opreme;
    - sva ostala oprema i materijal potreban za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme;

1. **s kotlovima na drvnu sječku ili pelete i pirolitičkim kotlovima na drva:**

* osnovna – kotao s pripadajućim plamenikom:
  + - na pelete; ili
    - na drvnu sječku sa spremnikom i sustavom za dobavu drvne sječke ili
    - na drva sa pirolitičkim izgaranjem i
* ostala:
  + - spremnik peleta/drvne sječke;
    - sustav za dobavu peleta/drvne sječke s pužnim vijkom;
    - spremnik za potrošnu toplu vodu; i/ili
    - toplinski akumulacijski spremnik (obavezan za pirolitički kotao);
    - oprema za automatsku regulaciju kotla;
    - montažna konstrukcija;
    - cirkulacijska pumpa;
    - ekspanzijska posuda;
    - ventili i ostala oprema primarnog kruga;
    - izolirani razvod grijanja;
    - ogrjevna tijela;
    - automatska regulacija
    - sva ostala oprema i materijal potreban za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme.

**c) s fotonaponskim pretvaračima (modulima):**

* osnovna:
  + - fotonaponski pretvarači (moduli);
    - akumulatori električne energije;
    - regulatori punjenja;
* dodatna:
  + - strujni pretvarač (inverter);
    - montažna konstrukcija;
    - priključni ormarići;
    - zaštitne sklopke;
    - kabeli;
    - oprema za prikupljanje i prikazivanje podataka (opcionalno);
    - sva ostala oprema i i materijal potreban za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme.

1. **s dizalicama topline**

* osnovna - dizalica topline mora biti
* energetske klase A:
* zrak-voda sa COP ≥ 3,2 te EER ≥ 3,1;
* voda-voda i zemlja-voda sa COP ≥ 4,45 te EER ≥ 5,05; a
* dodatna:
  + kolektorsko polje ili geosonde (dizalice topline u izvedbi voda-voda ili zemlja-voda);
  + spremnik za potrošnu toplu vodu; i/ili
  + toplinski akumulacijski spremnik;
  + toplinska stanica za protočnu pripremu tople vode;
  + oprema za automatsku regulaciju;
  + izolirani razvod grijanja/hlađenja;
  + ogrjevna/rashladna tijela;
  + automatska regulacija;
  + sva ostala oprema potrebna za pravilno funkcioniranje cjelokupnog sustava te pripadajući građevinski radovi nužni za ugradnju prethodno navedene opreme.

# Osigurana sredstva i visina sufinanciranja

Pravo na korištenje nepovratnih novčanih sredstava sukladno ovom Natječaju mogu ostvariti punoljetne fizičke osobe koje imaju prebivalište na adresi obiteljske kuće u kojoj se projekt provodi, a koja se nalazi na području Grada Buzeta i koje ulažu vlastita sredstva u sustave OIE za koje se raspisuje Natječaj.

Natječajem će se subvencionirati ugradnja sustava OIE za 16 korisnika. Ukupan broj korisnika subvencije može se povećati sukladno raspoloživim financijskim sredstvima. Sufinancirati će oni podnositelji prijava koja ostvare veći broj bodova do iznosa raspoloživih sredstava, a sve sukladno Zaključku. Ukoliko odobreni korisnik sufinanciranja odustane od provedbe projekta, sufinancirati će se prvi slijedeći prijavitelj po broju bodova na listi.

Ukupan iznos osiguranih sredstava za sufinanciranje iznosi **312.000,00 kuna**, a osiguran je kroz sredstva Fonda (288.000,00 kn) i sredstva Proračuna Grada Buzeta za 2014. godinu (24.000,00 kn).

Ukupni troškovi opreme i ugradnje sustava za korištenje obnovljivih izvora energije u kućanstvima biti će sufinancirani kako slijedi:

|  |  |  |  |  |
| --- | --- | --- | --- | --- |
| Sustav | Broj sustava | % sufinanciranja Grada | % sufinanciranja Fonda za zaštitu okoliša i energetsku učinkovitost | max. potpora po sustavu u kn (s PDV-om) |
| Sunčani toplinski pretvarači (kolektori) za pripremu potrošne tople vode ili za pripremu potrošne tople vode i grijanje /  Kotlovski sustavi na biomasu za centralno grijanje (kotlovi na drvnu sječku, pelete i pirolitički kotlovi /  Fotonaponski pretvarači (moduli) za proizvodnju električne energije /  Dizalice topline (zemlja-voda, voda-voda i zrak-voda) za pripremu potrošne tople vode, grijanje i hlađenje | 16 | 5% opravdanih troškova ulaganja, ali ne više od 1.500,00 kn | 60% opravdanih troškova ulaganja, ali ne više od 18.000,00 kn | 19.500,00 |

Podnositelj prijave može ostvariti pravo na korištenje subvencije Fonda i Provoditelja natječaja za najviše 2 (dva) sustava po kućanstvu.

# Uvjeti koje podnositelji prijava moraju udovoljavati

Uvjeti koji moraju biti zadovoljeni kako bi se ostvarilo pravo na korištenje nepovratnih novčanih sredstava odnose se na osobe koje sudjeluju u natječaju te na sam objekt – obiteljsku kuću – u kojoj se investicija provodi. Svi navedeni uvjeti moraju biti kumulativno zadovoljeni.

**Osobe**

1. Podnositelj/ica prijave mora biti punoljetna fizička osoba sa prebivalištem na adresi obiteljske kuće u kojoj se projekt provodi;
2. Članovi kućanstva koji su navedeni u prijavi moraju imati prebivalište na adresi obiteljske kuće u kojoj se projekt provodi;
3. Podnositelj/ica prijave mora osigurati vlastita sredstva za ugradnju sustava OIE;
4. Podnositelj/ica prijave mora prihvatiti uvjete Natječaja i postupati sukladno njima;
5. Podnositelj/ica prijave i članovi kućanstva navedeni u prijavi ne smiju imati dugovanja prema Gradu Buzetu, po bilo kojoj osnovi (ni kao fizičke osobe, ni kao vlasnici poduzeća, obrta i dr.), u protivnom se prijava neće razmatrati;
6. Podnositelj prijave se mora obvezati da će ukoliko ostvari pravo na povrat sredstava, u narednih 5 (pet) godina dostavljati Izvješće o učincima Projekta.

**Obiteljska kuća**

1. Obiteljska kuća u koju se planira ugradnja sustava OIE mora se nalaziti na području Grada Buzeta;
2. Obiteljska kuća mora biti izgrađena na temelju građevinske dozvole ili drugog odgovarajućeg akta (u smislu Zakona o gradnji NN 153/13), odnosno mora biti legalan objekt;

Kao dokaz legalnosti potrebno je priložiti jedan od ponuđenih dokaza:

* izvršna dozvola za građenje građevine (građevinska dozvola ili rješenje o uvjetima građenja ili potvrda glavnog projekta ili rješenje za građenje ili građevna dozvola ili lokacijska dozvola kojom se dozvoljava građenje ili građevna dozvola za jednostavne građevine ili rješenje o uvjetima uređenja prostora ili rješenje kojim se odobrava građenje) ili;
* rješenje o izvedenom stanju, uporabna dozvola ili rješenje o uporabi s vidljivim datumom izdavanja izvršne dozvole za građenje ili;
* potvrdu da je građevina izgrađena prije 15. veljače 1968. godine ili;
* rješenje o izvedenom stanju za nezakonito izgrađene zgrade sukladno članku 8. Zakona o postupanju sa nezakonito izgrađenim zgradama (NN 86/12);

1. Obiteljska kuća mora biti u vlasništvu Podnositelja/ice prijave ili u vlasništvu člana/članova njegove/njene uže obitelji.

Pod članovima uže obitelji smatraju se supružnici, srodnici po krvi u pravoj liniji i njihovi supružnici, braća i sestre, pastorčad i posvojenici, djeca bez roditelja uzeta na uzdržavanje, očuh i maćeha, posvojitelj i osoba koju je netko dužan po zakonu uzdržavati, te izvanbračni drug.

# Obavezna dokumentacija

**Podnositelji prijava na ovaj Natječaj moraju priložiti:**

1. Potpisani i cjelovito popunjeni Prijavni obrazac za podnošenje zahtjeva za sufinanciranje sustava OIE (Prilog 1). Obrazac mora biti potpisan od strane vlasnika ili u slučaju većeg broja vlasnika svih suvlasnika navedenih u vlasničkom listu;
2. Obostranu presliku osobne iskaznice za podnositelja prijave i sve ostale osobe sa prebivalištem na adresi predmetnog kućanstva. Za maloljetnike koji nemaju osobnu iskaznicu, a žive na adresi predmetnog kućanstva potrebno je dostaviti uvjerenje o prebivalištu;
3. Vlasnički list za izgrađenu obiteljsku kuću u kojoj se planira ugradnja sustava OIE (ne stariji od 30 dana);
4. Ukoliko Podnositelj/ica prijave nije vlasnik/ca obiteljske kuće u koju se ugrađuje sustav OIE, mora dostaviti suglasnost svih (su)vlasnika u obliku potpisane Izjave ovjerene kod javnog bilježnika. Ukoliko je podnositelj/ica prijave vlasnik/ca dijela obiteljske kuće, a ugrađuje sustav OIE na zajedničkim dijelovima objekta, također mora dostaviti suglasnost ostalih suvlasnika (Prilog 2);
5. Dokaz o legalno izgrađenoj obiteljskoj kući u kojoj se planira ugradnja sustava OIE;
6. U slučaju kada brojevi katastarske čestice (iz dokaza legalnosti izgrađene građevine) i zemljišno knjižne čestice (iz vlasničkog lista) nisu identični, potrebno je dostaviti Uvjerenje područnog ureda za katastar kojim se potvrđuje istovjetnost traženih katastarskih čestica sa zemljišnom knjižnim česticama (gruntovnim česticama);
7. Projektantski troškovnik ili ponudbeni troškovnik proizvođača/dobavljača (predračun) s detaljnom specifikacijom opreme i radova, a koji su sukladni uvjetima ovog Natječaja. Troškovnik/predračun mora glasiti na ime podnositelja prijave i mora se odnositi na obiteljsku kuću koja je predmet prijave na Natječaj;
8. Fotografiju prostora (minimalno 1 slika formata 15 x 10 cm) u kojeg se planira ugradnja sustava OIE;
9. za zaštićene objekte potrebno je priložiti mišljenje nadležnog Konzervatorskog odjela Ministarstva kulture Republike Hrvatske;
10. potvrdu da nema nepodmirenih dugovanja s bilo kojeg osnova prema Gradu Buzetu;
11. druga dokumentacija na zahtjev Grada Buzeta.


Dokumentacija se prilaže u izvorniku ili preslici ne starijoj od 30 (trideset) dana od dana javne objave Natječaja (izuzetak su akti kojima je dopušteno građenje građevine i osobne iskaznice).

Sva podnesena dokumentacija predmet je provjere te se može zatražiti dopuna dokumentacije koju je podnositelj prijave dužan dostaviti u roku od 5 dana od dana primitka pisane obavijesti.

# Kriteriji za odabir korisnika sredstava

Prijave koje su pristigle pravovremeno i sa svom potrebnom dokumentacijom ocjenjivati će se sukladno slijedećim kriterijima, a ukupan broj bodova koje pojedina prijava može ostvariti iznosi 130:

1. **Tehno-ekonomska opravdanost ugradnje sustava OIE u/na kućanstvu (do 55 bodova):**



gdje je K faktor iskorištenja površine

|  |  |  |  |  |  |  |  |
| --- | --- | --- | --- | --- | --- | --- | --- |
| **K** | **Bodovi** | **K** | **Bodovi** | **K** | **Bodovi** | **K** | **Bodovi** |
| <7 | **55** | 33 | **41** | 60 | **27,5** | 87 | **14** |
| 7 | **54** | 34 | **40,5** | 61 | **27** | 88 | **13,5** |
| 8 | **53,5** | 35 | **40** | 62 | **26,5** | 89 | **13** |
| 9 | **53** | 36 | **39,5** | 63 | **26** | 90 | **12,5** |
| 10 | **52,5** | 37 | **39** | 64 | **25,5** | 91 | **12** |
| 11 | **52** | 38 | **38,5** | 65 | **25** | 92 | **11,5** |
| 12 | **51,5** | 39 | **38** | 66 | **24,5** | 93 | **11** |
| 13 | **51** | 40 | **37,5** | 67 | **24** | 94 | **10,5** |
| 14 | **50,5** | 41 | **37** | 68 | **23,5** | 95 | **10** |
| 15 | **50** | 42 | **36,5** | 69 | **23** | 96 | **9,5** |
| 16 | **49,5** | 43 | **36** | 70 | **22,5** | 97 | **9** |
| 17 | **49** | 44 | **35,5** | 71 | **22** | 98 | **8,5** |
| 18 | **48,5** | 45 | **35** | 72 | **21,5** | 99 | **8** |
| 19 | **48** | 46 | **34,5** | 73 | **21** | 100 | **7,5** |
| 20 | **47,5** | 47 | **34** | 74 | **20,5** | 101 | **7** |
| 21 | **47** | 48 | **33,5** | 75 | **20** | 102 | **6,5** |
| 22 | **46,5** | 49 | **33** | 76 | **19,5** | 103 | **6** |
| 23 | **46** | 50 | **32,5** | 77 | **19** | 104 | **5,5** |
| 24 | **45,5** | 51 | **32** | 78 | **18,5** | 105 | **5** |
| 25 | **45** | 52 | **31,5** | 79 | **18** | 106 | **4,5** |
| 26 | **44,5** | 53 | **31** | 80 | **17,5** | 107 | **4** |
| 27 | **44** | 54 | **30,5** | 81 | **17** | 108 | **3,5** |
| 28 | **43,5** | 55 | **30** | 82 | **16,5** | 109 | **3** |
| 29 | **43** | 56 | **29,5** | 83 | **16** | 110 | **2,5** |
| 30 | **42,5** | 57 | **29** | 84 | **15,5** | 111 | **2** |
| 31 | **42** | 58 | **28,5** | 85 | **15** | 112 | **1,5** |
| 32 | **41,5** | 59 | **28** | 86 | **14,5** | ≥113 | **1** |

Grijana površina u m2 = površina prostorija u kojima postoje ogrjevna tijela (radijatori, pojedinačne peći) + površine prostorija koje se griju preko grijanih prostorija.

Ukoliko se u prijavnom obrascu ne navede odgovor za kriterij Tehno-ekonomska opravdanost provedbe ugradnje sustava OIE, neće se dodijeliti bodovi za predmetno mjerilo (kriterij).

1. Zatečeno stanje konstrukcijskih dijelova građevine – toplinska zaštita, opće stanje fasade, stolarije i drugo (najveći ukupan broj bodova 30):

2.1. Tehničke karakteristike vanjske stolarije:

a) jednostruko staklo → 0 bodova,

b) dvostruko obično staklo → 3 boda,

c) dvostruko izo staklo → 6 bodova,

d) dvostruko izo staklo s LOW-e premazom → 9 bodova,

e) trostruko izo staklo → 12 bodova,

f) trostruko izo staklo s LOW-e premazom → 15 bodova.

* 1. Ukupna debljina sloja fasadne toplinske zaštite vanjskog zida:

a) 0 cm → 0 bodova,

b) 1 - 3 cm → 3 boda,

c) 4 - 5 cm → 6 bodova,

d) 6 - 7 cm → 9 bodova,

e) 8 - 10 cm → 12 bodova,

f) > 10 cm → 15 bodova.

3. Zatečeno stanje sustava za grijanje, hlađenje i ventilaciju – stupanj korisnog

djelovanja, održavanje i dr. (najveći ukupan broj bodova 30):

* 1. Sustav grijanja:

a) energent isključivo na električnu energiju → 15 bodova,

b) energent lož ulje → 10 bodova,

c) energent UNP (ukapljeni naftni plin), sustav daljinskog grijanja ili dizalice topline → 5 bodova,

d) energent drvo/biomasa/solarna energija ili drugi OIE → 0 bodova.

* 1. Sustav pripreme potrošne tople vode:

a) energent isključivo na električnu energiju → 15 bodova,

b) energent lož ulje → 10 bodova,

c) energent UNP (ukapljeni naftni plin), sustav daljinskog grijanja ili dizalice topline → 5 bodova,

d) energent drvo/biomasa/solarna energija ili drugi OIE → 0 bodova.

Ako se u Prijavnom obrascu navedu dva ili više odgovora za jedan kriterij, pri dodjeljivanju bodova za predmetni kriterij računat će se njihova aritmetička sredina.

4. Dodatni bodovi za podnositelje prijava koji nisu koristili nepovratna novčana sredstva za sufinanciranje nabave i ugradnje sustava za OIE po Projektu „Poticanje korištenja obnovljivih izvora energije u kućanstvima u Gradu Buzetu u 2013. godini'' ……………………………………………………………………………………………...(15 bodova)

Ukoliko za više podnositelja prijave bude dodijeljen jednak broj bodova, lista će se generirati na osnovu datuma i vremena predane prijave, odnosno urudžbenog datuma i vremena prijave, po kriteriju da ranije zaprimljene prijave imaju prednost.

# Dostavljanje dokumentacije

Prijava za natječaj podnosi se na Prijavnom obrascu. Uz Prijavni obrazac potrebno je priložiti propisanu dokumentaciju iz točke 4. ovog Natječaja sa ispunjenim obrascima i traženim prilozima uz Natječaj sukladno Uputi o prilaganju dokumentacije za natječaj.

Prijavni obrazac i prilozi mogu se preuzeti u Gradu Buzetu, Upravni odjel za financije i gospodarstvo, Buzet, II. istarske brigade 11 ili sa službene internetske stranice Grada Buzeta [www.buzet.hr](http://www.buzet.hr).

Prijave se dostavljaju u roku od 20 (dvadeset) dana od dana javne objave Natječaja. Rok za dostavu prijava je 10. veljače 2015. godine.

Prijavu je potrebno dostaviti u zatvorenoj omotnici s naznakom „ne otvaraj“ i s imenom, prezimenom i adresom podnositelja prijave. Prijava se može predati neposredno u pisarnicu Grada Buzeta, Buzet, II. istarske brigade 11 ili dostaviti preporučeno poštom na adresu:

**Grad Buzet,**

**Upravni odjel za financije i gospodarstvo**

**II. istarske brigade 11, 52420 Buzet**

**Uz naznaku:**

**“Ne otvaraj - Natječaj za sufinanciranje Projekta „Ugradnja sustava za korištenje obnovljivih izvora energije u obiteljskoj kući“**

Prijave i materijali se ne vraćaju podnositeljima prijave, osim ako u roku za dostavu prijava podnositelj pisanim putem odustane od natječaja i istovremeno zatraži povrat svoje prijave.

# Pregled i ocjenjivanje prijava

Provoditelj natječaja će provjeriti točnost prijavljenih početnih/zatečenih stanja obiteljskih kuća terenskim pregledima prije ocjenjivanja zahtjeva od fizičkih osoba/Podnositelja prijava. Temeljem dostavljenih podataka izvršiti će se bodovanje svake potpune prijave.

Administrativni pregled i ocjenjivanje pristiglih prijava provodit će Povjerenstvo za provođenje aktivnosti vezane uz Natječaj (u daljnjem tekstu: Povjerenstvo) kojeg imenuje Gradonačelnik Grada Buzeta.

Povjerenstvo će provjeriti točnost prijavljenih početnih/zatečenih stanja obiteljskih kuća terenskim pregledima prije ocjenjivanja zahtjeva od fizičkih osoba/Podnositelja prijava odnosno angažirati ovlaštenog inženjera radi izvršenja stručnog pregleda projektne dokumentacije i kontrole na terenu (u daljnjem tekstu: stručni nadzor).

Stručni nadzor će kontrolu na terenu provoditi radi utvrđivanja zatečenog činjeničnog stanja i podataka navedenih u prijavi prije realizacije projekta. Rezultati ovog stručnog nadzora utjecati će na kreiranje bodovne liste. Kontrola na terenu će se provesti i nakon završetka radova, a prije isplate odobrenih sredstava. Stručni nadzor će kontrolirati da li su radovi izvedeni sukladno dostavljenoj dokumentaciji, te da li su isti stručno i kvalitetno izvedeni. Ukoliko se utvrdi da izvedeno stanje ne odgovara odobrenoj prijavi, Grad Buzet zadržava pravo neisplaćivanja sredstava sufinanciranja.

Troškove stručnog nadzora provjere na građevinama, u svrhu evaluacije i bodovanja, te sastavljanja bodovne liste snosi Grad Buzet.

Po obradi svih pristiglih prijava donosi se *Neslužbena bodovna lista podnositelja prijava* koja se objavljuje na internetskim stranicama i oglasnoj ploči Grada Buzeta, te se šalje na adresu svim podnositeljima prijava.

Podnositelji prijava imaju pravo žalbe na *Neslužbenu bodovnu listu.* Žalba se predaje neposredno ili putem pošte preporučenom pošiljkom Gradu Buzetu, Upravnom odjelu za financije i gospodarstvo, Buzet, II. istarske brigade 11, s naznakom: Projekt OIE - Žalba na neslužbenu bodovnu listu.

Povjerenstvo u roku od 15 dana od dana isteka roka za žalbu izrađuje *Zapisnik o konačnoj bodovnoj listi podnositelja prijave* na temelju kojeg izvršno tijelo Grada Buzeta donosi *Zaključak o utvrđivanju bodovne liste i odabiru korisnika sufinanciranja* (u daljnjem tekstu: Zaključak) koji se objavljuje na internetskim stranicama i oglasnoj ploči Grada Buzeta, te se šalje na adresu svim podnositeljima prijava.

Nakon objave Zaključka o utvrđivanju bodovne liste i odabiru korisnika sufinanciranja na internetskim stranicama Provoditelja natječaja, korisnik subvencije dužan je u roku od 30 dana dostaviti glavni projekt izrađen i ovjeren od strane ovlaštenog inženjera. Grad Buzet zadržava jedan primjerak dostavljene projektne dokumentacije.

Ukoliko korisnik subvencije ne dostavi dokumentaciju iz prethodnog stavka, subvencionirat će se prvi slijedeći prijavitelj koji tada postaje Korisnik subvencije.

Na temelju dostavljene navedene dokumentacije s odabranim fizičkim osobama sklopit će se ugovor o korištenju subvencije Fonda i provoditelja natječaja, kojim će se utvrditi međusobna prava i obveze.

# Isplata sredstava

Korisnici sredstava dužni su realizirati projekt i podnijeti zahtjev za povrat dijela uloženih sredstava, u protivnom gube pravo na sufinanciranje. Zahtjev za povrat dijela sredstava mora se podnijeti nakon završetka investicije, a najkasnije do 30. travnja 2015. godine te se podnosi na obrascu „Zahtjev za povrat sredstava“.

Uz ispunjeni obrazac zahtjeva, potrebno je dostaviti sljedeću dokumentaciju sukladno Uputi o prilaganju dokumentacije za povrat sredstava:

1. izvornik ili ovjerenu presliku računa za nabavu i ugradnju sustava OIE s:
   * detaljnim i cjelovitim popisom opravdanih troškova sukladno članku 3. Pravilnika i projektantskom troškovniku kao i ostalih (neopravdanih) troškova

(*U slučaju troškovničkih stavki kod kojih je naveden proizvođač/marka/tip dozvoljeno je ponuditi jednakovrijednu robu ukoliko se dokaže da predmetni proizvod zadovoljava zahtjeve određene tehničkim specifikacijama. U svrhu ocjenjivanja jednakovrijednosti ponuđene robe Podnositelj ponude dužan je dostaviti prikladno sredstvo, a to može biti tehnička dokumentacija ponuđene* jednakovrijedne *robe koju izrađuje proizvođač (prospekt, katalog, brošura, ispis specifikacija sa web stranica proizvođača i sl.), ispitni izvještaj priznatog tijela i sl.)*

1. Potvrdu o plaćanju računa za opremu i izvođenje radova
2. presliku ovjerene Pisane izjave izvođača radova o izvedenim radovima i uvjetima održavanja kućanstva koji, sukladno *Pravilniku o tehničkom pregledu građevine (NN 108/04)*, mora sadržavati:
   * nadnevak
   * ime, prezime i adresu investitora (Korisnika subvencije)
   * naziv i adresu Izvođača radova
   * popis ugrađene opreme i materijala
   * datum puštanja u rad sustava OIE;
   * izjava da je oprema ugrađena sukladno uputama proizvođača te da je sustav u funkciji;
   * izjava o garantnom roku na izvedene radove na minimalno 2 godine, ovjerena od strane Izvođača radova;
   * potpis investitora i izvođača radova;
   * popis dokaza o sukladnosti ugrađene opreme, isprava o sukladnosti ili svojstvima sukladno Zakonu o tehničkim zahtjevima za proizvode i ocjenjivanju sukladnosti i

kopije ovjerenih garancija opreme sustava OIE dobivenih od dobavljača istih

Zahtjev se predaje neposredno ili putem pošte preporučenom pošiljkom s naznakom: “Zahtjev za povrat sredstava realizacije Projekta „Poticanje korištenja obnovljivih izvora energije u obiteljskoj kući“, na adresu Grad Buzet, Upravni odjel za financije i gospodarstvo, Buzet, II. istarske brigade 11.

Nakon zaprimanja Zahtjeva za povrat sredstava, u roku od 15 dana, izvršit će se pregled objekta od strane Povjerenstva i nadzornog ovlaštenog inženjera kojim će se utvrditi usklađenost činjeničnog stanja s podacima iskazanim u Zahtjevu za isplatu i sukladno dostavljenom glavnom projektu ovjerenom od strane ovlaštenog inženjera. U slučaju zadovoljavanja svih uvjeta iz Natječaja, u roku od 15 dana Grad će izvršiti isplatu novčanih sredstva na IBAN računa Korisnika u dijelu koji se odnosi na sufinanciranje od strane Grada i Fonda.

Tekst natječaja s pripadajućim prilozima (Prilog 1. - 5.) objavljen je na službenoj web stranici Grada Buzeta ([www.buzet.hr](http://www.buzet.hr)) i na oglasnoj ploči Grada Buzeta.

Dokumente koji su sastavni dio ovog Natječaja i koji se mogu se preuzeti u Upravnom odjelu za financije i gospodarstvo Grada Buzeta, II. istarske brigade 11 ili sa službene internetske stranice Grada Buzeta [www.buzet.hr](http://www.buzet.hr).

Ovaj Natječaj objavljen je na internet stranicama Grada Buzeta. Dostavljanjem dokumentacije na ovaj Natječaj, podnositelj prijave daje odobrenje Gradu Buzetu da osnovne podatke o podnositelju prijave i o ponuđenom projektu objavi na službenim internetskim stranicama te u drugim izvještajima. Grad Buzet zadržava pravo poništenja ovog Natječaja.

Sve dodatne informacije mogu se dobiti u Upravnom odjelu za financije i gospodarstvo Grada Buzeta, telefon 052/662-726, interni 108, e-mail: [iris.jakac@buzet.hr](mailto:iris.jakac@buzet.hr) .

KLASA: 310-01/14-01/67

URBROJ: 2106/01-03-15-3

Buzet, 20. siječnja 2015.

GRADONAČELNIK

Siniša Žulić

**POPIS PRILOGA:**

|  |  |
| --- | --- |
| Potpisani i cjelovito popunjeni Prijavni obrazac za podnošenje zahtjeva za sufinanciranje sustava OIE. Obrazac mora biti potpisan od strane vlasnika ili u slučaju većeg broja vlasnika svih suvlasnika navedenih u vlasničkom listu |  |
| Izjava prijavitelja o prihvaćanju općih uvjeta zajedničkog sudjelovanja u sufinanciranju Projekta |  |
| Ukoliko Podnositelj/ica prijave nije vlasnik/ca obiteljske kuće u koju se ugrađuje sustav OIE, mora dostaviti suglasnost svih (su)vlasnika u obliku potpisane Izjave ovjerene kod javnog bilježnika. Ukoliko je podnositelj/ica prijave vlasnik/ca dijela obiteljske kuće, a ugrađuje sustav OIE na zajedničkim dijelovima objekta, također mora dostaviti suglasnost ostalih suvlasnika |  |
| Obostranu presliku osobne iskaznice za podnositelja prijave i sve ostale osobe sa prebivalištem na adresi predmetnog kućanstva. Za maloljetnike koji nemaju osobnu iskaznicu, a žive na adresi predmetnog kućanstva potrebno je dostaviti Uvjerenje o prebivalištu |  |
| Vlasnički list za izgrađenu obiteljsku kuću u kojoj se planira ugradnja sustava OIE (ne stariji od 30 dana) |  |
| Dokaz o legalno izgrađenoj obiteljskoj kući u kojoj se planira ugradnja sustava OIE |  |
| U slučaju kada brojevi katastarske čestice (iz dokaza legalnosti izgrađene građevine) i zemljišno knjižne čestice (iz vlasničkog lista) nisu identični, potrebno je dostaviti Uvjerenje područnog ureda za katastar kojim se potvrđuje istovjetnost traženih katastarskih čestica sa zemljišnom knjižnim česticama (gruntovnim česticama) |  |
| Projektantski troškovnik ili ponudbeni troškovnik proizvođača/dobavljača (predračun) s detaljnom specifikacijom opreme i radova, a koji su sukladni uvjetima ovog Natječaja. Troškovnik/predračun mora glasiti na ime podnositelja prijave i mora se odnositi na obiteljsku kuću koja je predmet prijave na Natječaj |  |
| Fotografiju prostora (minimalno 1 slika formata 15 x 10 cm) u kojeg se planira ugradnja sustava OIE |  |
| Za zaštićene objekte potrebno je priložiti mišljenje nadležnog Konzervatorskog odjela Ministarstva kulture Republike Hrvatske |  |
| Potvrdu da nema nepodmirenih dugovanja s bilo kojeg osnova prema Gradu Buzetu |  |